Document ID: /roh_data/filtered/Billingualer_Corpus_interleaved-de-rm.jsonl.gz/1011

This is a text translated from German to Rumantsch Grischun.
Teilrevision des Krankenpflegegesetzes

Die Regierung wird dem Grossen Rat in der Augustsession 2005 eine Vorlage zur Neukonzeption der Spitalversorgung im Kanton Graubünden und eine Vorlage zur Neugestaltung des Spitalplatzes Chur unterbreiten. Die ständige Kommission für Gesundheit und Soziales (KGS) hat unter dem Vorsitz von Mathis Trepp die beiden diesbezüglichen Botschaften der Regierung anlässlich mehrerer Sitzungen zu Handen des Grossen Rates vorberaten und verabschiedet. An den Sitzungen anwesend waren auch Regierungsrat Martin Schmid sowie Vertreter des Gesundheitsamtes.

Neukonzeption der Spitalversorgung des Kantons

Wie die Regierung in ihrer Botschaft schreibt, macht die Kostensteigerung im Gesundheitswesen generell und im Bereich der Spitäler im Speziellen eine Neukonzeption der Spitalversorgung nötig. Die heutige vierstufige Einteilung der subventionierten Spitäler (Zentrumsversorgung, Erweiterte Grundversorgung, Normale Grundversorgung, Einfache Grundversorgung) soll daher durch eine zweistufige Einteilung (Grundversorgung, Zentrumsversorgung) abgelöst werden. Zudem sollen die Spitäler vermehrt unternehmerischen Handlungsspielraum erhalten. Ein weiterer Eckpunkt der Botschaft besteht darin, dass die Steuerung der Spitalversorgung aus kantonaler Sicht durch eine Differenzierung des beitragsberechtigten Leistungsangebots der Spitäler erfolgen soll. Konkret bedeutet dies, dass der Kanton zukünftig pro Spital zwischen Fachrichtungen unterscheidet, bei denen der Kanton sowohl Beiträge für die medizinischen Leistungen (Fallbeiträge) als auch für das Bereitschaftswesen des stationären Bereichs gewährt und Fachrichtungen, bei denen der Kanton ausschliesslich Beiträge für die medizinischen Leistungen gewährt.

Zu diversen Artikeln der Vorlage wurden durch Kommissionsmitglieder Änderungsanträge eingebracht. So beantragt eine Kommissionsmehrheit, im Spital Ilanz die Pädiatrie ins Angebot mit Beitragsberechtigung für die medizinischen Leistungen und für das Bereitschaftswesen des stationären Bereichs aufzunehmen. Hinsichtlich Aufnahme ins Angebot mit Beitragsberechtigung für die medizinischen Leistungen und für das Bereitschaftswesen im stationären Bereich liegen auch zwei Minderheitsanträge vor. Diese betreffen einerseits die Aufnahme der Pädiatrie ins Angebot mit Beitragsberechtigung für das Bereitschaftswesen des stationären Bereichs für das Spital Davos und andererseits die entsprechende Aufnahme der Allgemeinen Chirurgie und der Anästhesiologie im Spital Poschiavo.

Ein weiterer Minderheitsantrag möchte die Gewährung von Kantonsbeiträgen an die Spitäler nicht nur von der Einhaltung der Strukturqualität abhängig machen, sondern auch von der Prozess- und Ergebnisqualität. Weitere Minderheitsanträge befassen sich mit der Höhe der Kantonsbeiträge an die Investitionen der Spitäler sowie an die medizinischen Leistungen und mit dem Mitspracherecht des Kantons in den Spitälern.

Neugestaltung des Spitalplatzes Chur

Gemäss regierungsrätlicher Botschaft soll auf dem Spitalplatz Chur neu einzig das aus der Fusion des Rätischen Kantons- und Regionalspitals Chur und des Kreuzspitals Chur und der Einbringung des Frauenspitals Fontana resultierende Kantonsspital Graubünden beitragsberechtigt sein. Das beitragsberechtigte Angebot umfasst das Spektrum der heute durch diese drei Spitäler erbrachten Leistungen. Eingehend diskutiert wurde bei dieser Vorlage vor allem die Höhe der kantonalen Beiträge an die Investitionen - hier liegt ein Mehrheitsantrag auf Erhöhung vor - und die Höhe der kantonalen Beiträge an die medizinischen Leistungen. Hier fand ein Antrag auf Erhöhung des Beitrages keine Mehrheit.

Im Übrigen folgte die Kommission den Anträgen der Regierung.

Ein weiteres Traktandum der Kommissionssitzung bildete der durch die Regierung zur Ablehnung empfohlene Auftrag der KGS betreffend Weiterführung des Krebsregisters.

Die Kommission hat die Thematik - unter Beizug diverser Sachverständiger - nochmals eingehend diskutiert. Sie hält mit 7 zu 4 Stimmen am Kommissionsauftrag fest und fordert die Regierung auf, abzuklären, welche Bedingungen erfüllt sein müssten, damit eine finanzielle Unterstützung des Krebsregisters durch den Kanton weiterhin in Frage käme.

Gremium: Kommission für Gesundheit und Soziales

Quelle: dt. Kommission für Gesundheit und Soziales

Data: 16.08.2005

Revisiun parziala da la lescha per promover la tgira da malsauns

La sessiun d'avust 2005 vegn la regenza a preschentar al cussegl grond in project davart la nova concepziun dal provediment dal chantun cun ospitals en il chantun Grischun ed in project davart la nova concepziun da la plazza d'ospitals da Cuira. La cumissiun permanenta per sanadad e fatgs socials dal cussegl grond (CSF) ha - sut la direcziun da Mathis Trepp - tractà e deliberà las duas missivas correspundentas da la regenza en pliras sedutas per mauns dal cussegl grond. A las sesidas èn er stads preschents cusseglier guvernativ Martin Schmid sco er represchentantas e represchentants da l'uffizi da sanadad.

Nova concepziun dal provediment dal chantun cun ospitals

Sco che la regenza scriva en sia missiva, pretenda l'augment dals custs en il sectur da la sanadad en general ed en il sectur dals ospitals en spezial ina nova concepziun dal provediment cun ospitals. La divisiun actuala dals ospitals subvenziunads en quatter stgalims (provediment da center, provediment da basa extendì, provediment da basa normal, provediment da basa simpel) duai vegnir remplazzada tras ina divisiun en dus stgalims (provediment da basa, provediment da center). Ultra da quai duain ils ospitals survegnir dapli libertads per agir sco interpresa. In ulteriur punct caracteristic da la missiva è che la direcziun dal provediment cun ospitals duai succeder - or dal puntg da vista dal chantun - tras ina differenziaziun da la purschida da prestaziuns cun dretg da contribuziun dals ospitals. Quai vul dir concretamain ch'il chantun differenziescha en l'avegnir per mintga ospital tranter secturs spezials, als quals il chantun conceda contribuziuns tant per las prestaziuns medicinalas (contribuziuns pro cas) sco er per ils servetschs da pichet dal sectur staziunar, e tranter secturs spezials, als quals il chantun conceda unicamain contribuziuns per las prestaziuns medicinalas.

Davart differents artitgels dal project han las commembras ed ils commembers da la cumissiun inoltrà propostas da modificaziun. Uschia ha ina maioritad da la cumissiun fatg la proposta d'integrar la pediatria en la purschida cun dretg da contribuziun per las prestaziuns medicinalas e per ils servetschs da pichet dal sectur staziunar da l'ospital da Glion. Areguard l'integraziun en la purschida cun dretg da contribuziun per las prestaziuns medicinalas e per ils servetschs da pichet dal sectur staziunar èn avant maun er duas propostas da minoritad. Quellas pertutgan d'ina vart l'integraziun da la pediatria en la purschida cun dretg da contribuziun per ils servetschs da pichet dal sectur staziunar da l'ospital da Tavau e da l'autra vart l'integraziun correspundenta da la chirurgia generala e da anestesiologia en l'ospital da Puschlav.

In'ulteriura proposta da minoritad na vuless betg che la concessiun da contribuziuns chantunalas als ospitals dependia mo da l'observaziun da la qualitad da la structura, mabain er da la qualitad dal process e dal resultat. Ulteriuras propostas da minoritad tematiseschan l'autezza da las contribuziuns chantunalas a las investiziuns dals ospitals sco er a las prestaziuns medicinalas ed il dretg da cundecisiun dal chantun en ils ospitals.

Nova concepziun da la plazza d'ospitals da Cuira

Tenor la missiva da la regenza duai unicamain l'ospital chantunal dal Grischun a Cuira - che resulta da la fusiun da l'ospital chantunal e regiunal retic a Cuira e da l'ospital da la crusch a Cuira sco er da l'integraziun da l'ospital chantunal da dunnas Fontana - avair da nov il dretg da contribuziuns. La purschida cun dretg da contribuziun cumpiglia il spectrum da las prestaziuns che vegnan furnidas oz da quels trais ospitals. Tar quest project èn vegnidas discutadas detagliadamain oravant tut l'autezza da las contribuziuns chantunalas a las investiziuns - qua è avant maun ina proposta da maioritad - e l'autezza da las contribuziuns chantunalas a las prestaziuns medicinalas. Qua n'ha la proposta d'augmentar la contribuziun betg chattà ina maioritad.

Dal rest è la cumissiun suandada las propostas da la regenza.

In'ulteriura tractanda en la sesida da cumissiun è stada l'incumbensa da la CSF concernent la cuntinuaziun dal register da cancer che la regenza propona da refusar.

La cumissiun ha discutà la tematica - cun consultar diversas expertas e divers experts - anc ina giada detagliadamain. Cun 7 cunter 4 vuschs stat ella tar l'incumbensa da cumissiun e dumonda la regenza da sclerir, tge cundiziuns che stoppian esser ademplidas per ch'in sustegn finanzial dal register da cancer tras il chantun vegnia vinavant en dumonda.

Gremi: cumissiun per sanadad e fatgs socials

Funtauna: rg cumissiun per sanadad e fatgs socials

Data: 16.08.2005